open-index/open-wikipedia-markdown huggingface dataset:
მერაბ კოკოჩაშვილი

**მერაბ არჩილის ძე კოკოჩაშვილი** (დ. 21 მარტი, 1935, თბილისი, საქართველოს სსრ) — კინორეჟისორი, საქართველოს სსრ-ის სახალხო არტისტი (1983), შოთა რუსთაველის სახელობის სახელმწიფო პრემიის ლაურეატი (1987). თბილისის საპატიო მოქალაქე (2022).

## ბიოგრაფია 
1961 წელს დაამთავრა საკავშირო კინემატოგრაფიის სახელმწიფო ინსტიტუტი. 1977 წლიდან 2005 წლამდე იყო კომპანია „ქართული ტელეფილმის“ სამხატვრო ხელმძღვანელი. 1993–2006 წლებში ხელმძღვანელობდა კინოს ენისა და სტრუქტურული კვლევის ლაბორატორიას. ახალგაზრდა რეჟისორთა კავშირის — „ახალი სტუდია“ დამფუძნებელი და დირექტორი.

## ფილმოგრაფია 
### რეჟისორია ფილმებისა
* 1960: „კარდაკარ“
* 1962: „არდადეგებზე“
* 1965: „მიხა“
* 1967: „დიდი მწვანე ველი“
* 1973: „გზა მშვიდობისა, ჯაყო!“
* 1976: „მწვერვალი“
* 1981: „ცხელი ზაფხულის სამი დღე“
* 2000: „ნუცას სკოლა“
* 2003: „ვარიაცია „ოტელოს“ თემაზე“
* 2005: „უსუი“
* 2006: „თუ დაგივიწყო, იერუშალაიმ!“
* 2007: „ქართველი მამლუქები ეგვიპტეში“
* 2008: „სახლი სიხარულისა“
* 2011: „ღვინის აკვანი“
* 2024: „ტერცო მონდო“

### გადაღებულია ფილმებში
* 1942: გიორგი სააკაძე (პაატა ბავშვობაში)
* 1969: არ იდარდო! (პორუჩიკი იშხნელი)
* 1976: „მწვერვალი“ (თემური)

## ბიბლიოგრაფია
* 

## რესურსები ინტერნეტში
* 
* 

## სქოლიო
კატეგორია:დაბადებული 21 მარტი
კატეგორია:დაბადებული 1935
კატეგორია:თბილისში დაბადებულები
კატეგორია:ქართველი რეჟისორები
კატეგორია:ქართველი კინორეჟისორები
კატეგორია:საქართველოს სსრ-ის სახალხო არტისტები
კატეგორია:შოთა რუსთაველის სახელობის პრემიის ლაურეატები
კატეგორია:თბილისის საპატიო მოქალაქეები (2022)
კატეგორია:მსახიობები ანბანის მიხედვით
პილატეს სახარება

**„პილატეს სახარება“** () — ფრანგი დრამატურგისა და რომანისტის, ერიკ-ემანუელ შმიტის, რომანი, რომელიც გამოიცა 2000 წელს. ქართულ ენაზე 2011 წელს ითარგმნა.

## შინაარსი 
პირველ ნაწილში ზეთისხილის ბაღში განმარტოებული იეშუა მოუთმენლად ელოდება მის დასაპატიმრებლად გამოგზავნილ ჯარისკაცებს. მათ მოსვლამდე კი საკუთარ თავგადასავალს იხსენებს და კიდევ ერთხელ აანალიზებს, რა ზებუნებრივმა ძალამ აქცია ის – უბრალო დურგლის შვილი ადამიანთა სულიერ წინამძღოლად, სასწაულმოქმედ მკურნალად, მარადიული სიყვარულის, მონანიებისა და მიტევების მქადაგებლად...

მეორე ნაწილში ჯვარცმული იეშუას წამებიდან სამი დღის შემდეგ, პასექის დილას პილატე მანამდე გაუგონარ საგამოძიებო საქმეში ერთვება: მიცვალებული გაქრა და ცოტა ხანში მკვდრეთით აღმდგარი ისევ გამოეც­ხადა საზოგადოებას. საგონებელში ჩავარდნილი პილატე დაუღალავად იძიებს გვამის გაქრობის საკითხს და თანდათან, მიუხედავად იმისა, რომ მკვდრეთით აღმდგარი იეშუა თავისი თვალით არ უნახავს, მის სულში ეჭვთან ერთად მესიის რწმენა იკაფავს გზას.

## რესურსები ინტერნეტში 
* მწერლის ოფიციალური საიტი

კატეგორია:ერიკ-ემანუელ შმიტის ნაწარმოებები
კატეგორია:2000 წლის რომანები
კატეგორია:ფრანგული რომანები
ნოეს შვილი

**ნოეს შვილი** () — ფრანგი მწერლის ერიკ-ემანუელ შმიტის რომანი. გამოიცა 2003 წელს. ქართულად 2009 წელს ითარგმნა.

## შინაარსი 
1942 წელს ჟოზეფს, მშობლებს დაშორებულ შვიდი წლის ებრაელ ბიჭუნას, მოსიყვარულე და სამართლიანი ქრისტიანი მამა პონსი შეიფარებს. მამა პონსი ბელგიის პატარა სოფელ შემლეიში, „ყვითელ ვილაში“ მოღვაწეობს, თუმცა მხოლოდ ადამიანების სიცოცხლის გადარჩენით არ კმაყოფილდება. ბიბლიური ნოეს მსგავსად, ისიც იმ ყველაფრის შენარჩუნებას ცდილობს, ამ უსამართლო სამყაროში ძალადობის ნიაღვარი წალეკვით რომ ემუქრება.

## რესურსები ინტერნეტში 
* მწერლის ოფიციალური საიტი.

კატეგორია:2003 წლის რომანები
კატეგორია:ერიკ-ემანუელ შმიტის ნაწარმოებები
ბუზთა ბატონი

**„ბუზთა ბატონი“** () — 1980 წლის ბუკერისა და 1983 წლის ნობელის პრემიის ლაურეატის უილიამ გოლდინგის რომანი, რომელიც 1954 წელს გამოქვეყნდა. „ბუზთა ბატონი“ გოლდინგის პირველი და ყველაზე ცნობილი რომანია. მის გამოქვეყნებას თავიდან დიდი წარმატება არ მოჰყოლია, მაგრამ 60-იანი წლების დასაწყისში ბესტსელერად იქცა და კრიტიკოსებიც დაინტერესდნენ. 1963 წელს პიტერ ბრუკმა, ხოლო 1990 წელს ჰარი ჰუკმა რომანის მიხედვით ფილმები გადაიღეს.

## რესურსები ინტერნეტში 
* უილიამ გოლდინგი - ბუზთა ბატონი.
* ნობელის პრემია.

კატეგორია:1954 წლის რომანები
კატეგორია:უილიამ გოლდინგის ნაწარმოებები
კატეგორია:დისტოპიური რომანები
კატეგორია:ალეგორიული რომანები
ბატონი იბრაჰიმი და ყურანის ყვავილები

**ბატონი იბრაჰიმი და ყურანის ყვავილები** () — ფრანგი დრამატურგის ერიკ-ემანუელ შმიტის რომანი. გამოიცა 2001 წელს. ქართულად 2011 წელს ითარგმნა.

## ფონი
„ბატონი იბრაჰიმი და ყურანის ყვავილები“ თავდაპირველად პიესის სახით დაიწერა, რომელიც შმიტის მეგობრის, ბრუნო აბრაჰამ კრემერის ცხოვრებაზე იყო დაფუძნებული. მან თავად სთხოვა შმიტს, დაეწერა პიესა მის ცხოვრებაზე, პარიზში გატარებულ ბავშვობაზე და ბაბუასთან, ბატონ აბრაჰამთან, განსაკუთრებულ ურთიერთობაზე. პიესას მხოლოდ ერთი პერსონაჟი – მოსე, ზრდასრულობაში „მომო“ – ჰყავდა, რომელიც თავის ბავშვობას იხსენებდა. 2001 წელს შმიტმა ნაწარმოები ხელახლა დაწერა და მოკლე რომანის სახით გამოაქვეყნა, რომელიც მისი რელიგიური თემატიკის სერიის „უხილავის ციკლი“ მეორე წიგნი გახდა.

გარკვეული თვალსაზრისით ნაწარმოები ჰგავს რომენ გარის რომანს „ცხოვრება წინაა“, რომელიც მან ემილ აჟარის ფსევდონიმით გამოაქვეყნა. მისი პერსონაჟი ახალგაზრდა მუსლიმი ბიჭი სახელად მომოა (მუჰამედის მეტსახელი), რომელიც ქალბატონ როზასთან – ხანდაზმულ ებრაელთან – ერთად ცხოვრობს. მომო ხშირას სტუმრობს ბატონ ჰამილს, მოხუც მუსლიმ მამაკაცს, რომელიც მას რელიგიას ასწავლის. მათ შორის ბაბუა-შვილიშვილის ურთიერთობა ყალიბდება, რომელიც საკმაოდ ჰგავს მომოსა და ბატონი იბრაჰიმის ურთიერთობას.

## შინაარსი 
ცამეტი წლის მომო მამამაც მიატოვა და სულ მარტო დარჩა. მომოს ერთადერთი არაბი მეგობარი ჰყავს, ბატონი იბრაჰიმი, საბაყლოს მფლობელი ცისფერი ქუჩიდან.

შმიტი რომანში ცდილობს, პატარა მომოს თვალით დაგვანახოს, რომ გარეგნული იერსახე ხშირად მატყუარაა; ცისფერი ქუჩა, თურმე, შეიძლება სულაც არ იყოს ცისფერი; არც არაბი იყოს არაბი და შესაძლოა არც ცხოვრება იყოს ისეთ სევდის მომგვრელი, როგორიც ჰგონიათ ხოლმე.

## ანალიზი
წიგნის საშუალებით, შმიტს სურდა ეჩვენებიდა პარიზის გარეუბანში მცხოვრები ებრაელი  ბიჭისა და მუსლიმი მაღაზიის მეპატრონის ისტორია, თუმცა ისე, რომ რელიგია რომანის სიუჟეტის მთავარ ასპექტად არ ექცია. სიუჟეტის ძირითადი თემაა ის, რომ მომო თავისუფლდება პიროვნული ციხიდან, რომლის მიზეზიც მისი დისფუნქციური ოჯახი იყო. მამას თითქმის ვერ ნახულობდა, დედამ დაბადებისთანავე მიატოვა, უფროსი ძმა კი არასდროს უნახავს, თუმცა მამა ყოველთვის მას ადარებდა.

მიუხედავად ამისა, რომანი გამოკვეთილად რელიგიური ხასიათისაა.
* ორივე პროტაგონისტს რელიგიური სახელი აქვს. ერთს, პატრიარქი აბრაამის, რომელიც მუსლიმურად „იბრაჰიმია“, ხოლო მეორეს – მოსეს. მათი სახელები იუდაიზმსა და ისლამს შორის არსებულ კავშირს გვაჩვენებს.
* რომანის მეორე რელიგიური ასპექტი ბატონი იბრაჰიმის ყურანში განსწავლულობაა. იგი ღიად აზროვნებს, მას აქვს აშკარა რელიგიური რწმენა, რომლითაც საკუთარი თავისთვის სიმშვიდე მოაქვს.

## რესურსები ინტერნეტში 
* მოიკლა ბატონმა იბრაჰიმმა თავი? 

კატეგორია: ერიკ-ემანუელ შმიტის ნაწარმოებები
კატეგორია:2001 წლის რომანები
ულისე ბაღდადიდან

**„ულისე ბაღდადიდან“** () — ფრანგი დრამატურგისა და მწერლის ერიკ-ემანუელ შმიტის რომანი. გამოიცა 2008 წელს. ქართულად 2011 წელს ითარგმნა და გამოიცა („ბაკურ სულაკაურის გამომცემლობა“).

## შინაარსი 
საად საადს, ნაწარმოების მთავარ გმირს,  ბაღდადის დატოვება გადაუწყვეტია. ქალაქისა, სადაც დაბომბვის დროს მისი არაერთი ახლობელი და ნათესავი დაიღუპა, მათ შორის საადის საცოლეც. საადს ნებისმიერ ფასად სურს, ჩააღწიოს ევროპაში, რომელიც მის წარმოდგენაში თავისუფლებისა და საამური მომავლის ტოლფასია. ამისათვის კი უნდა მოახერხოს საზღვრის გადაჭრა, თუმცა ჯიბეში ერთი დინარიც არ უჭყავის; გადაურ­ჩეს გემის ჩაძირვას; მოადუნოს ციკლოპი ციხისთავის სიფრთხილე და გათავისუფლდეს სიცილიელი კალიფსოს ჯადოქრული ხიბლისგან.

## რესურსები ინტერნეტში 
* მწერლის ოფიციალური საიტი

კატეგორია:ერიკ-ემანუელ შმიტის ნაწარმოებები
კატეგორია:2008 წლის რომანები
კატეგორია:ფრანგული რომანები
Born This Way (ფონდი)

**Born This Way** — ამერიკის შეერთებული შტატების არასამთავრობო ორგანიზაცია, რომლის მიზანია ყურადღება გაამახვილოს ახალგაზრდების წინსვლაზე და ისეთ საკითხებზე როგორიცაა პროფესიული განვითარება, კარიერული განვითარება, სწავლა განათლება და დაშინება (შანტაჟი) სკოლებში. ფონდი დაარსებულია ამერიკელი პოპ-მომღერალ ლედი გაგას მიერ, რომელიც ჩამოყალიბდა 2011 წელს. სახელწოდება მომდინარეობს ლედი გაგას ალბომიდან Born This Way.

## ისტორია
ორგანიზაცია დაარსდა 2011 წელს და გაიხსნა 2012 წლის 29 თებერვალს ჰარვარდის უნივერსიტეტის  სანდერსის თეატრში. ფონდი დააარსა მომღერალმა ლედი გაგამ და მისმა დედამ სინტია ჯერმანოტამ. ფონდის ოფიციალურ გახსნაზე სიტყვით გამოვიდნენ ცნობილი ტელეწამყვანი ოპრა უინფრი, მწერალი Deepak Chopra და ამერიკის შეერთებული შტატების სახელმწიფო მდივნის ჯანდაცვისა და სოციალური მომსახურების უფროსი Kathleen Sebelius. ფონდის გახსნისა გაგამ განაცხადა:

*"თუ თქვენ გაქვთ რევოლუციური პოტენციალი, უნდა გამოვიყენოთ რომ შევქმნათ უკეთესი მსოფლიო რადგან თქვენ იცხოპვროთ უკეთესად. ყველა თქვენთაგანის გავლენა მოახდენს ტრანსფორმაციას კულტურული ცხოვრების. მიზანი ჩვენი ფონდის არის დამარცხება სიძულვილის და სისასტკის. მინდა ყველას გადავუხადო მადლობა ვინაც მცირედი წვლილი შეიტანა ამ ფონდის დაარსებაში"*

## პარტნიორები
ფონდი Born This Way აქტიურად თანამშრომლობს ჰარვარდის უნივერსიტეტი Berkman Center-თან, MacArthur Foundation-თან და The California Endowment-თან.

## რესურსები ინტერნეტში
*
*ფონდის მუშაობის დაწყებასთან დაკავშირებით ჩატარებული საღამო

## სქოლიო
კატეგორია:ლედი გაგა
კატეგორია:აშშ-ის ფონდები
ღორის სოლიტერი

**ღორის სოლიტერი** () — პარაზიტული ჭიებიდან ერთ-ერთი ყველაზე გავრცელებული სახეობა. იგი ბრტყელი ჭიების ტიპს მიეკუთვნება. ღორის სოლიტერი ორ გარემოში — ადამიანისა და ღორის ორგანიზმში ვითარდება. მისი სიგრძე ხშირად 2 - 3 მმ-ს აღწევს. იგი ადამიანის ნაწლავებში სახლობს და იკვებება ნაწლავის მიერ გადამუშავებული საკვებით, რომელსაც მთელი სხეულით შეიწოვს. მისი სხეული შედგება თავის ტანისა და კისრისაგან. ღორის სოლიტერს თავზე კაუჭები და მისაწოვრები აქვს, რითაც იგი ადამიანის ნაწლავის კედელს ემაგრება. სხეული შედგება მრავალი ნაწევრისაგან, რომელშიც მომწიფებული კვერცხებია. ეს კვერცხები ნაწევრებთან ერთად გარეთ გამოიყოფა. ღორი განავალთან ერთად გადაყლაპავს კვერცხებიან ნაწევრებს. ღორის ნაწლავში კვერცხებიდან გამოდიან ლარვები, რომლებიც ღორის სისხლძარღვებში იჭრებიან და სისხლთან ერთად მოძრაობენ. ისინი ღორის კუნთებში იჭედებიან და წარმოქმნიან ბუშტებს — ფინებს. ფინს მხოლოდ ხორცის კარგად მოხარშვა კლავს.

ღორის სოლიტერით დაავადებული ადამიანი წონაში იკლებს, მას აქვს გულისრევა, უმადობა, სისუსტე, თავბრუსხვევა, მუცლის ტკივილი.
თუ ადამიანის ორგანიზმში მოხვდა მატლი ანუ ლარვა მაშინ მიემაგრება ნაწლავს და ნაწლავში იზრდება, თუ მოხვდება კვერცხის სახით მაშინ ვითარდება ნეიროცისტიცერკოზი თავის ტვინში.

## რესურსები ინტერნეტში
* ღორის სოლიტერი  

კატეგორია:პარაზიტები
ელექტრორკალური ღუმელი

**ელექტრორკალური ღუმელებში** სითბოს წყაროდ გამოიყენება ელექტროენერგია, განსხვავებით თხევად, მყარ და აირად სათბობიან ღუმელებისაგან. 
ელექტროღუმელები შეიცავს სამუშაო არეს ელექტროდებით და დენმიმყვანებით, ელექტროდების დამჭერ და გადასაადგილებელ მექანიზმს, ღუმლის საბრუნავ მექანიზმსა და კაზმის ჩასატვირთ მოწყობილობას. 

ელექტროღუმლის სამუშაო სივრცე შემოფარგლულია: ზემოდან კამარით, გვერდებიდან კედლებით და ფერდოებით და ქვემოდან - ქვედით.
ელექტრორკალური ღუმელებში მეტალურგიული აგრეგატები მარტივია და ავტომატიზირებული., საწყისი მასალები სწრაფად ხურდება ნებისმიერ ტემპერატურამდე., ტემპერატურა ზუსტად რეგულირდება.,  მაქსიმალური სითბო გამოიყოფა იქ, სადაც ეს აუცილებელია., გამოყოფილი ნამწვი და პროდუქტები მინიმალურია, რაც იძლევა ვაკუუმში ან მაღალი წნევის ქვეშ პროცესის წარმართვის საშუალებას.

ელექტრორკალურ ღუმელებში ხარისხობრივად შესაძლოა გამოდნობილ იქნეს ისეთი ლეგირებული და მაღალლეგირებული ფოლადები, რომელთა გამოდნობაც შეუძლებელია მარტენის ღუმელში ან კონვერტერებში. შესაძლოა ლითონების ლეგირება ისეთი ელემენტებით, რომლებიც ჟანგბადისკენ მაღალი სწრაფვით ხასიათდებიან (ალუმინი, ტიტანი და სხვა). სხვა ღუმელებისგან განსხვავებით ელექტროღუმელებში შესაძლებელია ფოლადის უფრო ღრმა განჟანგვა, რის შედეგადაც მიღებული ფოლადი ხასიათდება არლითონური ჩანართებისა და გოგირდის დაბალი შემცველობით.

განასხვავებენ **ფუძე ელექტრორკალურ** და **მჟავა ელექტრორკალურ** ღუმელებს.

## ლიტერატურა
* იაკობაშვილი ს. მეტალურგია. გვ. 269, თბილისი, 1987 წელი

კატეგორია:მეტალურგია
ლითონთა თერმული დამუშავება

**ლითონთა თერმული დამუშავება** — ერთ-ერთი იმ პროცესთაგანია, რომელიც ლითონური მასალის წარმოებსა და დამუშავებასთან დაკავშირებულ მრეწველობის მრავალ დარგში გამოიყენება.

თერმული დამუშავების პროცესები ალოტროპიული, სტრუქტურული და კარბიდული გარდაქმნებით მიმდინარეობს. გარდაქმნა შეიძლება მოხდეს როგორც ნაკეთის მთელ მოცულობაში, ისე მხოლოდ მის ზედაპირულ შრეში. ორივე შემთხვევაში იცვლება ლითონის მექანიკური და ფიზიკური თვისებები. თერმული დამუშავებით შესაძლოა ლითონის თვისებების ცვლა ფართო ზღვრებში, ზოგჯერ კი სრულიად ახალი თვისებების მინიჭებაც.
 
თერმულად დამუშავებული ლითონის გაუმჯობესებული მექანიკური თვისებები საშუალებას იძლევა შესამჩნევად შემცირდეს მანქანებისა და მექანიზმების ზომა და წონა, გაიზარდოს მათზე დასაშვები დატვირთვები, ამაღლდეს მანქანათა ნაწილებისა და იარაღების ხარისხი და ხანგამძლეობა.
თერმულად მუშავდება არა მარტო მზა ნაკეთები, არამედ ნახევარფაბრიკატებიც. დასახული მიზნის მიხედვით დამუშავება სხვადასხვა ეტაპზე ხორციელდება. მანქანათა ნაწილების უმრავლესობა და იარაღები თერმულად მუშავდება მათი წარმოების ბოლო სტადიაში.

წაყენებული მოთხოვნების მიხედვით გამოყოფენ ლითონური ნაკეთობების სამ ჯგუფს და ზოგადად ასახელებენ მათ დასამზადებლად გამოყენებულ მასალას. ეს ჯგუფებია: 1) მანქანებისა და კონსტრუქციების ნაწილები განსაზღვრული მექანიკური თვისებებით, რომლებიც ძირითადად საკონსტრუქციო ფოლადისაგან მზადდება. 2) ) მანქანებისა და კონსტრუქციების ნაწილები განსაკუთრებული ფიზიკური (ხენჯმედეგობა, მხურვალსიმტკიცე, მაგნიტურობა, ელექტროგამტარობა, ელექტროწინაღობა და სხვა) და ხშირად  მექანიკური თვისებებიც. ასეთი დეტალები საკონსტრუქციო ფოლადისგან მზადდება და განსაკუთრებული თვისებების მინიჭება კი ლეგირებით ხდება. 3)  იარაღები, რომელთა დანიშნულებაა დეტალისთვის სასურველი ფორმის მიცემა ან მათი ზომის განსაზღვრა; იმის მიხედვით, თუ რა გზით ეძლევა დეტალს სასურველი ფორმა - ბურბუშელის მოხსნით თუ პლასტიკური დეფორმაციით - არჩევენ საჭრელ იარაღს (საჭრისი, ბურღი, ფრეზი,..) და იარღის წნევით დამუშავებისთვის (ტვიფარი, ადიდვის თვალაკი, გლინი,..), რომელსაც მოეთხოვება მაღალი სისალე, სიმტკიცე, ცვეთამედეგობა თერმული დარტყმებისათვის, ხენჯმედეგობა და მცირე ადჰეზია, ზოგჯერ კი წითელმედეგობაც. საზომი იარაღებისათვის აუცილებელია ცვეთამედეგობა და ზომების უცვლელობა ექსპლუატაციის პირობებში. ასეთი ნაკეთები საიარაღო ნახშირბადიანი და ლეგირებული ფოლადისაგან მზადდება. 
მასალის შერჩევის შემდეგ უნდა დამუშავდეს თერმული დამუშავების ტექნოლოგია, რომლის რაციონალობის ხარისხი წარმოების ტიპით განისაზღვრება. 
თერმული დამუშავების ტიპებია: ჭედვა, წრთობა, მაღალი სიხშირის დენით მოცულობითი წრთობა, მოშვება, აზოტირება,  იზოთერმული და ნათელი წრთობა, მაღალი სიხშირის დენით და სიცივით დამუშავება, მყარი და აირადი ცემენტაცია, დაციანება, დაბალ და მაღალტემპერატურიანი თერმომექანიკური დამუშავება და სხვა. 
## ლიტერატურა
*ჯაყელი ს. ლითონთა თერმული დამუშავების ტექნოლოგია და მოწყობილობა, თბილისი, 1981

კატეგორია:ლითონმცოდნეობა
კატეგორია:მანქანათმშენებლობა
კატეგორია:მეტალურგია
ალჟირი 1980 წლის ზაფხულის ოლიმპიურ თამაშებზე

**ალჟირმა** ზაფხულის ოლიმპიურ თამაშებზე მეოთხედ 1980 წელს, სსრკ-ის დედაქალაქ მოსკოვში იასპარეზა, 1976 წლის ოლიმპიადის ბოიკოტირების შემდეგ. ამ თამაშებზე მათ ვერცერთი მედლის მოპოვება ვერ შეძლეს.

## რესურსები ინტერნეტში
*სპორტული ბმულები 

კატეგორია:ქვეყნები 1980 წლის ზაფხულის ოლიმპიურ თამაშებზე
კატეგორია:ალჟირი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
NPC

**NPC** (non-player character, არა მოთამაშე) — ნებისმიერი პერსონაჟი კომპიუტერულ თამაშებში, რომელიც არ იმართება მოთამაშის მიერ, ჩვეულებრივ ეს გულისხმობს პერსონაჟს, რომელიც იმართება კომპიუტერის მიერ ხელოვნური ინტელექტის საშუალებით, NPC შეიძლება იყოს მეგობრული (ან პასიური), ნეიტრალური და მტრული. NPC-ის პერსონაჟები არიან ძალიან აუცილებელი პირები თამაშში სასიამოვნო ატმოსფეროს შესაქმნელად. NPC-ის პერსონაჟები გადაადგილდებიან და ზემოქმედებას ახდენენ თამაშში არსებულ ობიექტებზე, ესაუბრებიან მოთამაშეებს და აცნობენ თამაშის სიუჟეტს.

## რესურსები ინტერნეტში 
* Wizards of the Coast-ის ლექსიკონი - NPC

კატეგორია:ხელოვნური ინტელექტი
კატეგორია:კომპიუტერული თამაშების მექანიზმები
კატეგორია:ვიდეო თამაშის ტერმინოლოგია
კატეგორია:როლური თამაშების ტერმინოლოგია
შვაცი

**შვაცი** () — ქალაქი ავსტრიაში, ტიროლის ფედერალურ მხარეში, შვაცის რაიონის ადმინისტრაციული ცენტრი. მდებარეობს მდინარე ინის ქვემო ხეობაში და მოსახლეობა დაახლოებით 13 000 ადამიანს შეადგენს.

თავის დიდების ეპოქაში, შუა საუკუნეებში, შვაცი ვერცხლის მომპოვებითი მნიშვნელოვანი ცენტრი იყო. ამ დროსითვის მისი მოსახლეობა 20 000 ადამიანს აღწევდა და წარმოადგენდა ავსტრიის იმპერიის მეორე უდიდეს ქალაქს ვენის შემდეგ.

ქალაქის სტატუსი 1898 წელს იმპერატორმა ფრანც იოზეფ I-მა მიანიჭა.

## დაძმობილებული ქალაქები
 ბურ-დე-პეაჟი

 მინდელჰაიმი

 ტრამინი

 ტრენტო

 ვერბანია

 სატუ-მერე

 სან-ფელიო-დე-გიშოლსი

 აღმოსავლეთი გრინსტიდი

## გალერეა

Image:Schwaz (Tyrol) from NE closer.jpg|
Image:Eiblschrofen near Schwaz b 2007.jpg|

## იხილეთ აგრეთვე
*ავსტრიის ქალაქების სია

## რესურსები ინტერნეტში
* ოფიციალური საიტი
* Schwaz Silver Mine  (German)
* official tourism information of Schwaz  (english)
* About Schwaz and surrounding   (english)

## სქოლიო
კატეგორია:ავსტრიის ქალაქები
მისტერიები

„**მისტერიები**“ () — ნობელის პრემიის ლაურეატის, ნორვეგიელი მწერლის კნუტ ჰამსუნის ფსიქოლოგიურ მოდერნისტული რომანი. პირველად გამოიცა 1892 წელს ნორვეგიაში. კრიტიკოსები მას მწერლის საუკეთესო ნამუშევრად მიიჩნევენ.

## შინაარსი 
ნორვეგიის ერთი პატარა ქალაქის საზოგადოება შეშფოთებულია 29 წლის, ყვითელ კოსტიუმში გამოწყობილი, ექსცენტრული იოჰან ნაგელის გამოჩენით, რომლის წარსულის შესახებაც არავინ არაფერი იცის. იგი თავს ასაღებს აგრონომად, თუმცა, როგორც შემდეგ აღმოჩნდება, ტყუის. მისი არაადეკვატური ქცევების შედეგად, ნაგელი მალევე ექცევა ქალაქის მაცხოვრებელთა ყურადღების ცენტრში. იგი უმეგობრდება ხეიბარ, ყველასაგან დაჩაგრულ იოჰანეს გრეგორდს, რომელსაც ყველა ემწუთას უწოდებს. აგრეთვე, ნაგელი დაინტერესებულია ქალაქის ერთ-ერთი მცხოვრების, კარლსენის თვითმკვლელობით, რომელმაც ეს სავარაუდოდ უიმედო სიყვარულის გამო ჩაიდინა. ნაგელი ხშირად კამათობს ქალაქის მაღალი ფენის ადამიანებთან სხვადასხვა ფილოსოფიურ საკითხზე, რომლის დროსაც იგი ბევრ გამორჩეულ მწერალსა თუ საზოგადო მოღვაწეს მიწასთან ასწორებს, ლევ ტოლსტოის მქადაგებელს უწოდებს. შემდგომში, ნაგელს თავად უყვარდება დანიშნული ქალი — დაგნი შელანდი — რომლის გამოც კარლსენმა თავი მოიკლა, თუმცა ქალი მასაც უარით ისტუმრებს. იოჰან ნაგელის გონებაში იწყება სულიერი ორთაბრძოლა, რაც მისი თვითმკვლელობით სრულდება.

## რესურსები ინტერნეტში 
*მწერლისა და მისი შემოქმედების შესახებ
*მისტერიები

კატეგორია:კნუტ ჰამსუნის ნაწარმოებები
კატეგორია:1892 წლის რომანები
მარტენის პროცესი

**მარტენის პროცესი** გულისხმობს ლითონის ჯართისა და თუჯისაგან ალქმედ რეგენერატულ ღუმელებში ფოლადისწარმოებას, ე.ი. ფოლადის მიღებას მარტენის ღუმელში, სადაც მიმდინარეობს თხევად ლითონსა, წიდასა და აირად ატმოსფეროს შორის მაღალტემპერატურული რთული ფიზიკურ-ქიმიური პროცესები. 
მარტენის პროცესში შესაძლებელია ისეთი კაზმის გადამუშავება, რომელშიაც თუჯისა და ფოლადის ჯართის შემცველობა იცვლება განუსაზღვრელ ზღვრებში: 100% თუჯიდან 100% ჯართამდე. ამის მიხედვით გადამუშავების ტექნოლოგიაც ცალკეულ შემთხვევაში ხასიათდება თავისი განსაკუთრებული ხასიათით. ასე მაგალითად, კაზმში თუჯის მაღალი შემცველობის შემთხვევაში გამდნარი ფოლადი შეიცავს ყველა იმ ელემენტის მაღალ კონცენტრაციას, რომლებშიც თუჯში შედიოდნენ, და პირიქით. ქარხანაში ბრძმედის არსებობის მიხედვით თუჯის მიწოდება მარტენის ღუმელში შესაძლოა თხევადი ან მყარი სახით წარმოებდეს.
კაზმის შემადგენლობის მიხედვით მარტენის პროცესი სამ ნაირსახეობად იყოფა: ჯართული, ჯართ-მადნური და მადნური.
ღუმელის აბაზანის ამონაგის მიხედვით (მაგნეზიტი - ფუძე და დინასი - მჟავე) მარტენის ღუმელებში ფოლადის გამოდნობის პროცესი იყოფა
ფუძე და მჟავა პროცესებად.

**ფუძე მარტენის პროცესი**, ეწოდება...

**მჟავა მარტენის პროცესი** ეწოდება...
## ლიტერატურა
*იაკობაშვილი ს. მეტალურგია. თბილისი,1987

კატეგორია:მეტალურგია
ტიპი მეზობელი საფლავიდან

„**ტიპი მეზობელი საფლავიდან**“ () — თანამედროვე შვედი ჟურნალისტისა და მწერლის კატარინა მასეტის რომანი. პირველად 1998 წელს შვედურ ენაზე გამოიცა.

## შინაარსი 
ინტელექტუალი ქვრივი და ვულგარული ფერმერი პირველად სასაფლაოზე ხვდებიან ერთმანეთს. ქალი ქმარს გლოვობს, მამაკაცი კი მშობლებს ჭირისუფლობს. ისინი სხვადასხვა სოციალურ წრეს ეკუთვნიან, ერთმანეთისგან ინტელექტი და მისწრაფებები აშორებთ, ხოლო აერთიანებთ მთავარი — ვნება. მათი ურთიერთობა თანდათან დრამატულ ხასიათს იღებს.

## რესურსები ინტერნეტში 
*მწერლის ოფიციალური საიტი 

კატეგორია:კატარინა მასეტის ნაწარმოებები
კატეგორია:1998 წლის რომანები
დაბადებული საბჭოთა კავშირში

„**დაბადებული საბჭოთა კავშირში**“ — თანამედროვე რუმინელი მწერლის ვასილე ერნუს საზოგადოებრივ-პოლიტიკური წიგნი. პირველად 2006 წელს გამოიცა და განსაკუთრებული ინტერესით ყოფილ საბჭოთა კავშირის ქვეყნებში სარგებლობს. 

## რესურსები ინტერნეტში 
* „პროგრესული ახალგაზრდები“ სსრკ-ში

კატეგორია:ვასილე ერნუს ნაწარმოებები
ჯერედ ლეტო

**ჯერედ ჯოზეფ ლეტო** ( დ. 26 დეკემბერი, 1971, ლუიზიანა) — ამერიკელი მუსიკოსი, კომპოზიტორი, მომღერალი, პროდიუსერი, მსახიობი, რეჟისორი და პერიოდულად მოდელი. ლეტო გამოჩნდა ჰოლივუდის დიდი ბიუჯეტის მქონე ფილმებში, რამაც უფრო მეტად ცნობილი გახადა. მან ითამაშა 1994 წლის 19 სერიიან დრამაში — „ჩემი ეგრეთ წოდებული ცხოვრება“. კინოში მისი დებიუტი შედგა 1995 წელს ფილმში „როგორ გავაკეთოთ ამერიკული საბანი“, რის შემდეგაც ითამაშა 1997 წელს ფილმში  „პრეფონტეინი“, სადაც მისმა თამაშმა დიდი მოწონება დაიმსახურა, როგორც ხალხისგან, ისე კინოკრიტიკოსებისგან. სხვადასხვა კინოჯილდოს შორის 2014 წელს მიღებული აქვს ოსკარი საუკეთესო მსახიობი კაცისთვის მეორეხარისხოვან როლში ფილმში „დალასის შემსყიდველთა კლუბი“.

ლეტო ამერიკული როკ-ჯგუფის, 30 Seconds to Mars-ის მთავარი ვოკალისტი, ინსტრუმენტალისტი და სიმღერების ავტორია. ჯგუფი ჩამოყალიბდა 1998 წელს ლოს-ანჯელესში, კალიფორნიაში, რომლის შექმნაშიც დიდი წვლილი ჯერედ ლეტოსა და მის ძმას, შენონ ლეტოს მიუძღვით. ბენდმა მსოფლიო მასშტაბით დიდებას მეორე ალბომის A Beautiful Lie გამოშვებისას მიაღწია. 
## ფილმოგრაფია
## რესურსები ინტერნეტში
* 
*

კატეგორია:ამერიკელი როკ-მუსიკოსები
კატეგორია:ამერიკელი როკ-მომღერლები
კატეგორია:დაბადებული 1971
კატეგორია:ამერიკელი კომპოზიტორები
კატეგორია:ამერიკელი მსახიობები
კატეგორია:ამერიკელი პროდიუსერები
კატეგორია:ოსკარის მფლობელი კინომსახიობები
კატეგორია:დაბადებული 26 დეკემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
დეიდა ხულია

„**დეიდა ხულია და კალმოსანი**“ () — 2010 წლის ნობელის პრემიის ლაურეატის, პერუელი მწერლის მარიო ვარგას ლიოსას რომანი. პირველად გამოიცა 1977 წელს. 

„დეიდა ხულია და კალმოსანი“ ავტორის ბიოგრაფიულ მომენტებზე დაფუძნებული რომანია: 19 წლის მწერალს, რომანის გმირის მსგავსად, ბიძამისის ცოლი, 10 წლით უფროსი ხულია შეუყვარდა და ცოლად შეირთო. ისინი ცხრა წელიწადს ცხოვრობდნენ ერთად. მოგვიანებით კი ლიოსამ დაწერა რომანი, რომელშიც, როგორც მკვლევრები წერენ, ავტორი სწორედ ამ ურთიერთობებზე მოგვითხრობს.

## რესურსები ინტერნეტში 
* დეიდა ხულია და მწერალი 

კატეგორია:მარიო ვარგას ლიოსას ნაწარმოებები
კატეგორია:1977 წლის რომანები
სოფის სამყარო

„**სოფის სამყარო**“ — იუსტაინ გორდერის 1990-იანი წლების ბესტსელერი წიგნი. გამოსვლისთანავე 60-მდე ენაზე ითარგმნა და მრავალმილიონიანი ტირაჟებით გამოიცა უამრავ ქვეყანაში. ქართულ ენაზე 2005 წელს გამოქვეყნდა.

## შინაარსი 
14 წლის სოფი ამუდსენი ერთ დღეს უცნაურ, ორწინადადებიან წერილს მიიღებს: „ვინ ხარ შენ? როგორ შეიქმნა სამყარო?“ ამის შემდეგ სოფი იწყებს
ფილოსოფიურ მოგზაურობას — სოკრატედან სარტრამდე. 

## რესურსები ინტერნეტში 
*წიგნი ფილოსოფიის ისტორიის შესახებ

კატეგორია:იუსტაინ გორდერის ნაწარმოებები
ოპერა (რომანი)

„**ოპერა**“ — საზღვარგარეთ მცხოვრები ქართველი მწერლის, ელენე ბოჭორიშვილის რომანი. წიგნი რუსულ ენაზე დაიწერა, ქართულად კი ითარგმნა და გამოიცა 2010 წელს. 

## შინაარსი 
მოქმედება ხდება საქართველოში, შეიარაღებული კონფლიქტის პერიოდში. ახალგაზრდა მუსიკოსი იწყებს ოპერის წერას, რომლის პერსონაჟები მკვდრები არიან. ავტორის ახლობლები და ნაცნობები, რომლებიც მის ოპერაში პერსონაჟებად ხვდებიან, რეალობაშიც ამთავრებენ სიცოცხლეს.

## რესურსები ინტერნეტში
* ელენე ბოჭორიშვილის პარიზული პრეზენტაცია
* „ოპე­რა“ კა­ნა­დი­დან სა­ქარ­თ­ვე­ლო­ში

კატეგორია:ელენე ბოჭორიშვილის ნაწარმოებები
ამერიკის სამოა 1988 წლის ზაფხულის ოლიმპიურ თამაშებზე

**ამერიკის სამოამ** ზაფხულის ოლიმპიურ თამაშებზე პირველად 1988 წელს, სამხრეთ კორეის დედაქალაქ სეულში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.

## რესურსები ინტერნეტში
*სპორტული ბმულები 

კატეგორია:ქვეყნები 1988 წლის ზაფხულის ოლიმპიურ თამაშებზე
კატეგორია:ამერიკის სამოა ზაფხულის ოლიმპიურ თამაშებზე
კატეგორია:ოკეანეთის ქვეყნები ზაფხულის ოლიმპიურ თამაშებზე
როგორ გავხდი იდიოტი

**როგორ გავხდი იდიოტი** () — თანამედროვე ფრანგი მწერლის მარტენ პაჟის 2001 წლის რომანი. წიგნს მოპოვებული აქვს ევრორეგიონის სკოლის პრემია და ბელგიის, ჰოლანდიისა და გერმანიის სტუდენტების ჯილდო.

## სიუჟეტი
ახალგაზრდა კაცი, ანტუანი, დარწმუნებულია, რომ ავადაა და მისი ავადმყოფობის მიზეზი ჭკუაა, მაგრამ ამის გამო არავინ აღიარებს ავადმყოფად და არავინ თანაუგრძნობს, არადა ანტუანი იტანჯება და ამ ტანჯვას რომ ბოლო მოუღოს, რას აღარ ცდის: ალკოჰოლიკად გადაქცევას, თავის მოკვლას... ყველა მცდელობა უშედეგოდ მთავრდება და იწყება იდიოტად გადაქცევის საინტერესო ცდა. ანტუანი ცდილობს გათავისუფლდეს იმ ტვირთისგან, რომელიც ცხოვრებაში ჭკუის სახით ერგო.

## რესურსები ინტერნეტში 
*
*მწერლის ოფიციალური საიტი 

კატეგორია:მარტენ პაჟის ნაწარმოებები
კატეგორია:2001 წლის რომანები
კატეგორია:ფრანგული რომანები
პლატფორმა (რომანი)

**პლატფორმა** () — ერთ-ერთი ყველაზე სკანდალური თანამედროვე ფრანგი მწერლის მიშელ უელბეკის რომანი, რომელიც პირველად 2001 წელს გამოიცა.

„პლატფორმა“ უელბეკის ერთ-ერთი ყველაზე პოპულარული რომანია. რომანში აღწერილია თანამედროვე ევროპა — ადამიანის მარტოობა, ცხოვრების აბსურდულობა, კულტურის კომერციალიზაცია, სექსი და ტერორიზმი, რომელიც ყველაფერს ანადგურებს.

## რესურსები ინტერნეტში 
* 'Confused Extremes' 

კატეგორია:მიშელ უელბეკის ნაწარმოებები
კატეგორია:2001 წლის რომანები
მინდა, ვიღაც მელოდეს სადღაც

**„მინდა, ვიღაც მელოდეს სადღაც“**  (ფრანგ. Je voudrais que quelqu'un m'attende quelque part) — ფრანგი მწერლის ანა გავალდას ნოველების კრებული. კრებული დაჯილდოვდა ARIAL-ის გრანპრით. წიგნი გამოქვეყნებისთანავე (1999 წ) ბესტსელერად იქცა და 27 ენაზე ითარგმნა, მათ შორის ქართულად (2010 წ. „ბაკურ სულაკაურის გამომცემლობა“). 

## რესურსები ინტერნეტში 
*მინდა, ვიღაც მელოდეს სადღაც 

კატეგორია:ანა გავალდას ნაწარმოებები
კატეგორია:1999 წლის რომანები
ამერიკის სამოა 2008 წლის ზაფხულის ოლიმპიურ თამაშებზე

**ამერიკის სამოამ** ზაფხულის ოლიმპიურ თამაშებზე მეექვსედ 2008 წელს, ჩინეთის დედაქალაქ პეკინში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.

## რესურსები ინტერნეტში 
* სპორტული ბმულები 

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:ამერიკის სამოა ზაფხულის ოლიმპიურ თამაშებზე
კატეგორია:ოკეანეთის ქვეყნები ზაფხულის ოლიმპიურ თამაშებზე
ჩემოდანი (ავტობიოგრაფია)

„**ჩემოდანი**“ () — სერგეი დოვლატოვის ავტობიოგრაფიული ნაწარმოები. ქართულ ენაზე პირველად ითარგმნა 2009 წელს. ამ ავტობიოგრაფიულ ნაწარმოებში გაცოცხლებული საბჭოთა ყოფის ტრაგი-კომიკური სურათები.

## რესურსები ინტერნეტში 
* სერგეი დოვლატოვის შეწყვეტილი სიცოცხლე

კატეგორია:სერგეი დოვლატოვის ნაწარმოებები
კატეგორია:2009 წლის რომანები‎
ჯევდეთ ბეი და მისი ვაჟიშვილები

**„ჯევდეთ ბეი და მისი ვაჟიშვილები“** () — 2006 წლის ნობელის პრემიის ლაურეატის, თანამედროვე თურქი მწერლის ორჰან ფამუქის პირველი რომანი. გამოქვეყნდა 1982 წელს და ორჰან ქემალისა (გამოჩენილი თურქი პროზაიკოსი) და „მილეთის“ (ერთ-ერთი უმსხვილესი თურქული გაზეთი) პრემიები დაიმსახურა საუკეთესო რომანისათვის.

## შინაარსი 
რომანში, ჩვეულებრივი თურქული ოჯახის ყოველდღიური ცხოვრების ფონზე, ასახულია თურქული საზოგადოების განვითარებისა და თურქეთის რესპუბლიკის ჩამოყალიბების რთული გზა. მოქმედება XX საუკუნის 20-იან წლებში იწყება და 70-იან წლებამდე გრძელდება, თუმცა წიგნში დასმული პრობლემები დღესაც აქტუალურია არა მხოლოდ თურქეთის, არამედ მთელი აღმოსავლური სამყაროსთვის.

## რესურსები ინტერნეტში
* მწერლის ოფიციალური საიტი

კატეგორია:ორჰან ფამუქის რომანები
კატეგორია:1982 წლის რომანები
აიზენშტადტი

**აიზენშტადტი** () — ქალაქი ავსტრიაში, ბურგენლანდის ფედერალური მხარის დედაქალაქი. 2011 წლის მონაცემებით, მისი მოსახლეობა 12 995 ადამიანია. აქ ცხოვრობდა ცნობილი კომპოზიტორი იოზეფ ჰაიდნი.

აიზენშტადტი გაშენებულია მდინარე ვულკას მიმართულებით გაწოლილ ვაკეზე, ლეითას მთების სამხრეთით, უნგრეთის საზღვრიდან 12 კმ-ში.

ქალაქი მძიმედ იბომბებოდა მეორე მსოფლიო ომის დროს. 1945 წელს ის წითელმა არმიამ დაიკავა და 1955  წლამდე რჩებოდა საბჭოთა ოკუპაციაში.

## დაძმობილებული ქალაქები 
*  ბად-კისინგენი, გერმანია
*  კოლმარი, საფრანგეთი
*  ლინიანო-საბიადორო, იტალია
*  სანუკი, იაპონია
*  სოპრონი, უნგრეთი

## იხილეთ აგრეთვე 
*ავსტრიის ქალაქების სია

## რესურსები ინტერნეტში 
* ოფიციალური საიტი 
* ტურიზმის ოფიციალური საიტი
* Eisenstadt on the official Burgenland site 
* Österreichisches Jüdisches Museum (Austrian Jewish Museum) 
* Jewish Encyclopedia article on the Jewish community of Eisenstadt 

## სქოლიო
კატეგორია:ავსტრიის ქალაქები
ვიკინგები (რომანი)

**„ვიკინგები“**, ასევე ცნობილია, როგორც **„საგა ვიგდასსა და ვიგა-ლიოტზე“** () — ნობელის პრემიის 1928 წლის ლაურეატის, ნორვეგიელი მწერლის სიგრიდ უნსეტის რომანი. პირველად 1909 წელს გამოიცა. ქართულ ენაზე ითარგმნა 2010 წელს. 

„ვიკინგები“ X-XI საუკუნეების ნორვეგიისა და ისლანდიის ცხოვრების ამსახველი ისტორიული რომანია, რომელიც უძველესი ისლანდიური საგების სტილით ტრაგიკული სიყვარულისა და შურისძიების შემზარავ ამბავს მოგვითხრობს.

## რესურსები ინტერნეტში 
* გუნარის ქალიშვილი 

კატეგორია:სიგრიდ უნსეტის ნაწარმოებები
კატეგორია:1909 წლის რომანები
ქაბულელი წიგნებით მოვაჭრე

„**ქაბულელი წიგნებით მოვაჭრე**“ () — ცნობილი ნორვეგიელი ჟურნალისტი ქალის ოსნე საიეშტადის რომანი. წიგნი გამოსვლისთანავე იქცა ბესტსელერად.

## შინაარსი
წიგნის მთავარი პერსონაჟები  რიგითი ავღანელები არიან, წიგნებით მოვაჭრე პატრიარქატული ოჯახის უფროსი სულთან ხანი და მისივე დიდი ოჯახის წევრები - მამაკაცები და თითქმის უუფლებო ქალები - თავიანთი ფიქრებით, ემოციებით, შინაგანი კონფლიქტებით.

## რესურსები ინტერნეტში 
*წიგნებით მოვაჭრე

კატეგორია: ოსნე საიეშტადის ნაწარმოებები
კატეგორია:2003 წლის რომანები
კრძალვითა და ცახცახით

**„კრძალვითა და ცახცახით“** () — თანამედროვე ფრანგულენოვანი მწერლის ამელი ნოტომის რომანი. გამოიცა 1999 წელს. ამავე წელს ავტორმა ამ ნაწარმოებისთვის საფრანგეთის აკადემიის დიდი პრემია დაიმსახურა.

## შინაარსი 
რომანის მთავარი გმირი ბელგიელი ახალგაზრდა ქალია, რომელიც იაპონიის ერთ-ერთ უდიდეს კომპანიაში მუშაობს.

## რესურსები ინტერნეტში 
*მწერლის ოფიციალური საიტი 

კატეგორია:ამელი ნოტომის ნაწარმოებები
კატეგორია:1999 წლის რომანები‎
კატეგორია:ფრანგული რომანები
ბრუკ-ან-დერ-მური

**ბრუკ-ან-დერ-მური** () — ქალაქი ავსტრიაში, შტირიის ფედერალურ მხარეში. მდებარეობს მდინარეების — მურისა და მიურცის შერწყმის ადგილას. ქალაქში იწარმოება რკინა და ქაღალდი. ამავე დროს, წარმოადგენს მნიშვნელოვან სარიკინიგზო გზაჯვარედინს.

ქალაქი 1263 წელს მეფე ოტაკარ II-მ დააარსა. შუა საუკუნეებში იგი რკინის სამუშაოებზე სპეციალიზებული მნიშვნელოვანი სავაჭრო ცენტრი იყო.

ქალაქის მნიშვნელოვანი ღირსშესანიშნაობაა XV საუკუნის გოტიკური ეკლესია. 1792 წელს დიდმა ხანძარმა გაანადგურა ლანშკროუნის ციხესიმაგრე. ამ ხანძრის შედეგად მხოლოდ 166 შენობა გადარჩა.

## იხილეთ აგრეთვე 
* ავსტრიის ქალაქების სია

## რესურსები ინტერნეტში 
* ოფიციალური საიტი 
* Gemeindedaten von Bruck an der Mur. In: Statistik Austria.

## სქოლიო
მინი|მარცხნივ|600პქ|ქალაქის ხედი

კატეგორია:ავსტრიის ქალაქები
ანტონიო ბარაგანი

**ანტონიო ბარაგან ფერნანდესი** (დ. 12 ივნისი, 1987, პონტედეუმე, გალისია) — ესპანეთის ლა ლიგის კლუბ „ვალენსიის“ ესპანელი მცველი.

## საკლუბო კარიერა
ბარაგანი „ლივერპულში“ გადავიდა 2005 წელს, 18 წლის ფეხბურთელს მანამდე უკვე ჰქონდა ნათამაშები „სევილიის“ პირველ გუნდში.
2005-06 წლების სეზონში ის იყო კლუბის სარეზერვო ფეხბურთელი. კლუბის რიგებში პირველი მატჩი ჩაატარა ჩემპიონთა ლიგაზე „ცსკას სოფიას“ წინააღმდეგ მატჩში, სადაც შემოვიდა შეცვლაზე ფერნანდო მორიენტესის ნაცვლად. ის გახდა „ლივერპულის“ ყველაზე ახალგაზრდა ფეხბურთელი.

2006 წლის 4 აგვისტოს ბარაგანმა „დეპორტივოსთან“ გააფორმა ხუთწლიანი კონტრაქტი. ტრანსფერის ღირებულებამ შეადგინა 1 მილიონი ევრო.

2009 წლის ივნისში ის გადავიდა „ვალიადოლიდში“ სამი წლით.

2011 წლის 30 აგვისტოს „ვალიადოლიდმა“ განაცხადა, რომ ბარაგანი გადავიდოდა „ვალენსიაში“ 1,5 მილიონი ევროს სანაცვლოდ.

## სანაკრებო კარიერა
ბარაგანი თამაშობდა ესპანეთის ნაკრებში 2006 წლის ევროპის 19-წლამდელთა ჩემპიონატზე პოლონეთში, სადაც მისი ნაკრები გავიდა პირველ ადგილზე. რამდენიმე თვის შემდეგ, „დეპორტივოში“ კარგი თამაშის შემდეგ თანაგუნდელ ანტონიო პუერტასთან ერთად გამოიძახეს ესპანეთის ეროვნულ ნაკრებში, შემდეგ ესპანეთის ახალგაზრდულ ნაკრებში.

## საკლუბო სტატისტიკა
## ტუტულები
;ესპანეთი U19
ევროპის 19-წლამდელთა ჩემპიონატი: 2006

## რესურსები ინტერნეტში
*Valencia official profile 
*BDFutbol profile
*Futbolme profile 
*
*Transfermarkt profile
*CiberChe stats and bio  

## სქოლიო
კატეგორია:დაბადებული 1987
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:პრემიერ ლიგის ფეხბურთელები
კატეგორია:ლივერპულის ფეხბურთელები
კატეგორია:ვალენსიის ფეხბურთელები
კატეგორია:დეპორტივო ლა-კორუნიას ფეხბურთელები
კატეგორია:რეალ ვალიადოლიდის ფეხბურთელები
კატეგორია:დაბადებული 12 ივნისი
კატეგორია:ცოცხალი ადამიანები
ვერნონ გენიოს ლითლი

„**ვერნონ გენიოს ლითლი**“ () — თანამედროვე ავსტრალიელი მწერლის, დიბისი პიერის, 2003 წლის რომანი. ქართულ ენაზე 2006 წელს გამოიცა (ლიტერატურული პრემია „საბას” გამარჯვებული 2007 წელს). ავტორმა ამ რომანისთვის 2003 წელს ბუკერის პრემია მიიღო. 

## შინაარსი 
ტეხასის პატარა ქალაქ მარტირიოში შემაძრწუნებელი ტრაგედია დატრიალდა. ერთ-ერთ სკოლაში ცეცხლსასროლი იარაღით ჩვიდმეტი მოსწავლე ამოხოცეს. თანაკლასელთა მკვლელობაში ეჭვმიტანილია 15 წლის ვერნონ გრეგორი ლითლი, მანამდე არაფრით გამორჩეული მოსწავლე.
პოლიცია და საზოგადოება ვერნონისაგან დანაშაულის აღიარებას მოითხოვს, სასამართლო სიკვდილს მიუსჯის, მასმედია კი ცდილობს, იგი ახალი ლაივშოუს გმირად აქციოს...

## თემები და სტილი
ბუკერის პრემიის ჟიურის წევრებმა რომანი დაახასიათეს, როგორც „გამაოგნებელი შავი კომედია, რომელიც ასახავს, როგორც ჩვენს შეშფოთებას, ასევე აღფრთოვანებას ამერიკის მიმართ.“

ვერნონის, როგორც პრობლემური თინეიჯერის პერსონაჟს, ადარებენ ჰოლდენ კოლფილდს ჯერომ სელინჯერის რომანიდან „თამაში ჭვავის ყანაში“ და ჰეკლბერი ფინს მარკ ტვენის შემოქმედებიდან. 

წიგნი დაწერილია მარტივ ენაზე, სატირული და მახვილგონივრული ირონიის გამოყენებით. ქალაქის სახელწოდება, რომელშიც ვერნონი ცხოვრობს, მარტირიო, ესპანურ ენაზე მოწამეობას ნიშნავს.

## რესურსები ინტერნეტში 
*დიბისი პიერი: ვერნონ გენიოს ლითლი
## სქოლიო
კატეგორია: დიბისი პიერის ნაწარმოებები
კატეგორია:2003 წლის რომანები
კატეგორია:ბუკერის პრემიით დაჯილდოებული ნაწარმოებები
ნაივური. სუპერი

„**ნაივური. სუპერი**“ () — თანამედროვე მწერლის ერლენდ ლუს 1996 წლის რომანი. ქართულ ენაზე 2008 წელს ითარგმნა. 

## შინაარსი 
25 წლის სტუდენტი ერთ დღეს აღმოაჩენს, რომ მისმა ჩვეულებრივმა ცხოვრებამ და, საერთოდ, ყოფიერებამ აზრი დაკარგა. ის ვეღარ ხედავს საგნების ურთიერთკავშირს, აღარაფერი აღაფრთოვანებს. ბევრს ფიქრობს დროზე, კოსმოსზე, ადამიანებზე. თუმცა, ამავდროულად, ბავშვურად ცდილობს, თამაშით - ბურთის კედელზე სროლით თუ სათამაშო დაფის კაკუნით გაექცეს ყოველდღიურ ერთფეროვნებას. 

## რესურსები ინტერნეტში 
* ნაივური. სუპერი

კატეგორია:ერლენდ ლუს ნაწარმოებები
კატეგორია:1996 წლის რომანები
სანქტ-ფაიტ-ან-დერ-გლანი

**სანქტ-ფაიტ-ან-დერ-გლანი** () — ქალაქი ავსტრიაში, კარინტიის ფედერალურ მხარეში, თავისივე სახელწოდების რაიონის ადმინისტრაციული ცენტრი. 

სანქტ-ფაიტ-ან-დერ-გლანი მთავარი წერტილია მდინარე გლანზე. 

ქალაქი წერილობით წყაროებში პირველად 1131 წელს იხსენიება. აქ მდებარეობდა წმინდა ვიტის ეკლესია. ქალაქის ჰოლი 1468 წლით თარიღდება, ჰერცოგის სასახლე კი XV-XVI საუკუნეებით.

## იხილეთ აგრეთვე
*ავსტრიის ქალაქების სია

## რესურსები ინტერნეტში
*Encyclopædia Britannica
*Sankt-Veit Encyclopedia Austria-Forum LINK

## სქოლიო
კატეგორია:ავსტრიის ქალაქები
ნიუ-იორკული ტრილოგია

**ნიუ-იორკული ტრილოგია** () — თანამედროვე ამერიკელი პოსტმოდერნისტი მწერლის, პოლ ოსტერის ყველაზე პოპულარული ნაწარმოები. ტრილოგია შედგება სამი ნაწილისგან: „შუშის ქალაქი”, „აჩრდილები” და „დაკეტილი ოთახი”, 

ტრილოგიის ნაწილები ერთი შეხედვით, დამოუკიდებელი რომანებია, მაგრამ სიუჟეტური პარალელები, კარგად ნაცნობი ლიტერატურული სახეებისა და სახელების, პერსონაჟების გამეორება და შეშლილობამდე მისული მთავარი გმირების მსგავსი ბოლო ქმნის ახალ, მეტაფიზიკურ სამყაროს, რომლის პირობითი ცენტრი წარსულის აჩრდილებით სავსე ნიუ-იორკია, სივრცითი და დროითი საზღვარი კი - დარღვეული. ამ სამყაროში შესული მკითხველი თავს რომანის ერთ-ერთ პერსონაჟად გრძნობს, ავტორის განზრახვითა და სურვილით ქმედების თანამონაწილედაა მიწვეული და უსასრულოდ ინტერპრეტირების ნება ეძლევა.

## რესურსები ინტერნეტში 
*პოლ ოსტერი – ქალაქელი განდეგილი

## ლიტერატურა
**პოლ ოსტერი*, ნიუ-იორკული ტრილოგია — თბილისი, ბაკურ სულაკაურის გამომცემლობა, 2008, ISBN 978-9941-403-09-5
**პოლ ოსტერი*, ნიუიორკული ტრილოგია — თბილისი, ბაკურ სულაკაურის გამომცემლობა, 2016, ISBN 978-9941-23-569-6

კატეგორია: პოლ ოსტერის ნაწარმოებები
კატეგორია:ამერიკული რომანები
კატეგორია:1987 წლის რომანები
კატეგორია:XX საუკუნის ამერიკული რომანები
ციური მშვიდობის კარიბჭე

**„ციური მშვიდობის კარიბჭე“** () — ჩინელი მწერლის შან სას რომანი, რომელიც გამოქვეყნდა 1997 წლის 10 ნოემბერს. ქართულ ენაზე პირველად 2008 წელს გამოვიდა („ბაკურ სულაკაურის გამომცემლობა“). წიგნი 1997 წელს გონკურის პრემიით დაჯილდოვდა.

## რესურსები ინტერნეტში 
* ციური მშვიდობის კარიბჭე „მკითხველის ბლოგზე“

კატეგორია: შან სას ნაწარმოებები
კატეგორია:1997 წლის რომანები
ადილ რამი

**ადილ რამი** (, ; დ. 27 დეკემბერი, 1985; ბასტია, საფრანგეთი) — მაროკოული წარმოშობის ფრანგი ფეხბურთელი, ესპანეთის პრიმერა დივიზიონის კლუბ „სევილიისა“ და საფრანგეთის ეროვნული ნაკრების ცენტრალური მცველი.

## ტიტულები 
### საკლუბო 
; ლილი
* საფრანგეთის ჩემპიონი: 2010/11
* საფრანგეთის თასის მფლობელი: 2010/11

; სევილია
* ევროპის ლიგის გამარჯვებული: 2015/16

### ინდივიდუალური 
* ევროპის ლიგის სეზონის გუნდის წევრი: 2015/16

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1985
კატეგორია:ფრანგი ფეხბურთელები
კატეგორია:ლილის ფეხბურთელები
კატეგორია:ლიგა 1-ის ფეხბურთელები
კატეგორია:ვალენსიის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სევილიის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:მილანის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 27 დეკემბერი
კატეგორია:მსოფლიო ჩემპიონები ფეხბურთში
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ცოცხალი ადამიანები
ვერგლი

**ვერგლი** () — ქალაქი ავსტრიაში, ტიროლის ფედერალურ მხარეში, კუფშტაინის რაიონში, ბავარიის საზღვრიდან 20 კმ-ში. 2013 წლის მონაცემებით მოსახლეობა 12,723 ადამიანს შეადგენს.

ვერგლი ინსბრუკსა და მიუნხენს შორის მნიშვნელოვანი სარკინიგზო გზაჯვარედინია.

## დაძმობილებული ქალაქები 
*  ალბრეხტიცე-ნად-ორლიცი, ჩეხეთი.
*  სუვა, იაპონია

## იხილეთ აგრეთვე 
* ავსტრიის ქალაქების სია

## რესურსები ინტერნეტში 
* Wörgl's attempt in the 1930s to establish a local currency
* Wörgl Gigapixel Panorama (11.000 Megapixel)
* Community Currency Online Magazine
* Website of the Wörgl Tourist Board

## სქოლიო
კატეგორია:ავსტრიის ქალაქები
ჰალ-ინ-ტიროლი

**ჰალ-ინ-ტიროლი** () — ქალაქი ავსტრიაში, ტიროლის ფედერალურ მხარეში, ისნბრუკ-ლანდის რაიონში. მდებარეობს ზღვის დონიდან 574 მეტრზე, მხარის დედაქალაქ ინსბრუკიდან 5 კმ-ით აღმოსავლეთით, ინის ხეობაში. 2011 წლის მონაცემებით მოსახლეობა 12 700 ადამიანს შეადგენს. 

წერილობით წყაროებში ქალაქი პირველად 1232 წელს იხსენიება *სალინას* სახელით, თანამედროვე სახელი კი 1256 წლით თარიღდება, ისევე როგორც ჰალეს, შვებიშ-ჰალისა და  ჰალშტატის, რაც კელტური სიტყვა მარილისგან მომდინარეობს. XIII საუკუნეში ქალაქისა და მისი შემოგარენის მთავარ ინდუსტრიულ საქმიანობას განაპირობებდა მის ჩრდილოეთით არსებული მარილის საბადო. 

1938-1974 წლებში ქალაქს **ზოლბად-ჰალი** ერქვა. სახელი შეეცვალა მას შემდეგ, რაც 1967 წელს მარილის საბადოები დაიხურა. 

მინი|250პქ|მარცხნივ|ქალაქის ქუჩა

## დაძმობილებული ქალაქები 
* იზერლონი, გერმანია, 1967-დან
* ვინტერტური, შვეიცარია
* სომაკამპანია, იტალია

## იხილეთ აგრეთვე 
* ავსტრიის ქალაქების სია

## რესურსები ინტერნეტში 
* City-Tour with many pictures of Hall in Tirol

## სქოლიო
კატეგორია:ავსტრიის ქალაქები
ჰარდი

**ჰარდი** () — ქალაქი ავსტრიის უკიდურეს დასავლეთში, ფორარლბერგის ფედერალურ მხარეში, ბოდენის ტბის ნაპირებზე. 2011 წლის მონაცემებით, მისი მოსახლეობა 11 471 ადამიანს შეადგენს. გამოირჩევა ღირსშესანიშნაობათა სიმრავლით.

ჰარდში მდებარეობს ბრაზილიის საკონსულო.

## იხილეთ აგრეთვე 
* ავსტრიის ქალაქების სია

## რესურსები ინტერნეტში 
* ოფიციალური საიტი

## სქოლიო
კატეგორია:ავსტრიის ქალაქები
ნოინკირხენი (ქვემო ავსტრია)

**ნოინკირხენი** () — ქალაქი ავსტრიაში, ქვემო ავსტრიის ფედერალურ მხარეში, ნოინკირხენის რაიონში. 2011 წლის მონაცემებით მოსახლეობა 12 323 ადამიანს შეადგენს.

წერილობით წყაროებში პირველად მოხსენიებულია 1094 წელს *ნიუვენხირგუნის* სახელით. ქალაქის სტატუსი მიენიჭა 1920 წელს.

## იხილეთ აგრეთვე
*ავსტრიის ქალაქების სია

## რესურსები ინტერნეტში
*ოფიციალური საიტი
*Statistik Austria - Bevölkerung zu Jahres- und Quartalsanfang, 2011-01-01.

## სქოლიო
კატეგორია:ავსტრიის ქალაქები
გრადიშულ-ხორვატული ენა

**გრადიშულ-ხორვატული** არის ჩაკავური დიალექტის რეგიონული ვარიანტი. რომელიც მიეკუთვნება ხორვატულ ენას და საუბრობენ: ავსტრიაში, უნგრეთში, ჩეხეთსა და სლოვაკეთში. ის ავსტრიის შტატ ბურგენლანდში აღიარებული მცირე ენაა და 2001 წლის მიხედვით მასზე დაახლოებით 19 000 ადამიანი საუბრობს. 

## დამწერლობა
დამწერლობაში ძირითადად გამოიყენება ჩკავური დილექტის სიტყვები, რომელზეც ასევე გავლენას ახდენენ ბურგენლანდში გავრცელებული სხვა ხორვატიული დიალექტები. დამწერლობაში გამოიყენება ლათინური ანბანი რომელიც ისევეა მოდიფიცირებული როგორც ხორვატული ანბანი.

## სასაუბრო
საუბრისას ავსტრიაში მცხოვრები ხორვატები ძირითადად იყენებენ შტოკავურ, კაიკავურ და ვენასთან ახლოს ჩაკავურ დიალექტებს.

## *მამაო ჩვენო* სლოვენიურ, გრადიშულ-ხორვატულ და ხორვატულ ენებზე 
(იხილეთ მამაო ჩვენო ქართულად).

## რესურსები ინტერნეტში 
* Burgenland Croatian Center in Vienna (ინგლისური, ხორვატიული, გერმანული)
* Scientific Institute of the Burgenland Croats (ხორვატიული და გერმანული)
* Croatian Cultural and Documentation Center in Eisenstadt/Željezno (გერმანული)

კატეგორია:ხორვატიული ენა
კატეგორია:ავსტრიის ენები
კორნოიბურგი

**კორნოიბურგი** () — ქალაქი ავსტრიაში, ქვემო ავსტრიის ფედერალურ მხარეში, კორნოიბურგის რაიონის ადმინისტრაციული ცენტრი. მდებარეობს მდინარე დუნაის მარცხენა ნაპირზე, ქალაქ კლოსტერნოიბურგის მოპირდაპირედ, ვენიდან 12 კმ-ით ჩრდილო-დასავლეთით. 2011 წლის მონაცემებით, მოსახლეობა 12 314 ადამიანს შეადგენს. 

კორნოიბურგი თავდაპირველად კლოსტერნოიბურგთან დაკავშირებული სანაპირო დასახლება იყო, ნივენბურგის სახელით. წერილობით წყაროებში პირველად 1136 წელს იხსენიება, 1298 წელს კი ფორმალურად გამოეყო კლოსტერნოიბურგს.

## იხილეთ აგრეთვე
*ავსტრიის ქალაქების სია

## რესურსები ინტერნეტში
* KO2100 Korneuburg Community
*Statistik Austria - Bevölkerung zu Jahres- und Quartalsanfang, 2011-01-01.

## სქოლიო
კატეგორია:ავსტრიის ქალაქები
ალტო-პარაგვაის დეპარტამენტი

**ალტო-პარაგვაის დეპარტამენტი** () —  დეპარტამენტი პარაგვაიში, მდებარეობს ქვეყნის ჩრდილოეთ ნაწილში.  ფართობი   82 349  კმ². დედაქალაქი – ფუერტე-ოლიმპო.  პროვინცია დაყოფილია  4 ოლქად. 

## იხილეთ აგრეთვე 
* პარაგვაის დეპარტამენტები

## რესურსები ინტერნეტში 
* Alto Paraguay Info 
* brief description of areas with agricult.priority 
* farmland real estate Alto Paraguay

კატეგორია:პარაგვაის დეპარტამენტები
მარხტრენკი

**მარხტრენკი** () — ქალაქი ავსტრიაში, ზემო ავსტრიის ფედერალურ მხარეში, ვესტ-ლანდის რაიონში. გაშენებულია მდინარე ტრაუნზე, ზღვის დონიდან 304 მეტრზე.

2011 წლის მონაცემებით, მისი მოსახლეობა 12 276 ადამიანს შეადგენს.

## იხილეთ აგრეთვე
*ავსტრიის ქალაქების სია

## რესურსები ინტერნეტში
* ოფიციალური საიტი
* Statistik Austria - Bevölkerung zu Jahres- und Quartalsanfang, 2011-01-01.

## სქოლიო
კატეგორია:ავსტრიის ქალაქები
A Very Gaga Thanksgiving

**A Very Gaga Thanksgiving** — მადლიერების დღის აღსანიშნავი სპეციალური შოუ, რომელიც თავდაპირველად ეთერში გავიდა 2011 წლის 24 ნოემბერს, ამერიკის შეერთებულ შტატებში არხ ABC-ზე. შოუს ავტორი და რეჟისორი არის ამერიკელი პოპ-მომღერალი ლედი გაგა. გაგა შოუში განიხილავს პირად ცხოვრებას და მის მუსიკას. შოუში ასევე გამოჩნდნენ ამერიკელი ჟურნალისტი ქეით ქურიქი, ამერიკელი შეფ-მზარეული არტ სმიტი რომელმაც გაგასთან ერთად მოამზადა მადლიერების დღის სუფრის განუყრელი კერძი შემწვარი ინდაური, შოუში ასევე გამოჩნდა ლეგენდარულ მომღერალი ტონი ბენეტი რომელთანაც გაგამ პირველად შეასრულა ცოცხლად სიმღერა "The Lady Is a Tramp". გაგამ ასევე შეასრულა ოთხი სიმღერის აკუსტიკური ვერსია თავისი მეორე სტუდიური ალბომიდან "*Born This Way*" და ორი საშობაო სიმღერა.

სატელევიზიო შოუების კრიტიკოსებმა შოუს მისცეს დადბითი შეფასება და განაცხადეს რომ შოუ იყო მოკრძალებული და გულწრფელი. შოუს თვალს ადევნებდა 5.749 მილიონი მაყურებელი რომელთთა შეფასებით შოუ 5 ბალიანი სისტებიდან მიიღო 1.8. კომპანია Nielson-ის და არხ ABC-ს მონაცემებით შოუ იყო ყველაზე რეიტინგული მადლიერების დღის გადაცემა ბოლო ხუთი წლის განმავლობაში. ტელე პრემიერამდე გაგამ გამოუშვა EP ალბომი სადაც შესული იყო შოუში შესრულებული ოთხი სიმღერის აუდიო ვერსია, ალბომის სახელწოდებაა *A Very Gaga Holiday*.

## მიმოხილვა
ქეით ქურიქის ინტერვიუში გაგამ ილაპარაკა მის ცხოვებაზე, მუსიკაზე და მის სწავლის პერიოდზე სასულიერო სასწავლებელში რომელიც მდებარეობდა მანჰეტენზე. გაგამ ასევე შოუში შეასრულა ცხრა სიმღერა მცირე აუდიტორიის წინაშე სადაც იმყოფებოდნენ მისი მეგობრები და ოჯახისწევრები. ეს სიმღერებია "Born This Way", "Marry the Night", "Yoü and I", "Hair", "The Edge of Glory" და "Bad Romance". გაგამ ასევე შეასრულა ორი საშობაო სიმღერა ირვინგ ბერლინის "White Christmas" და მილტონ დილუგის "Orange Colored Sky". მან ასევე ცოცხლად შეასრულა სიმღერა "The Lady Is a Tramp" ლეგენდარულ მომღერალ ტონი ბენეტისთან ერთად. ამერიკელ შეფ-მზარეულ არტ სმიტისთან ერთად გაგამ მოამზადა მადლიერების დღის კერძები მათ შორის შემწვარი ინდაური. შოუს დასასრულს გაგამ ფართო მაყურებელს წარუდგინა თავისი სიმღერის "Marry the Night"-ის მუსიკალური ვიდეოს პატარა ნაწვეტი.

## ჯილდოები
## მუსიკა
2011 წლის 22 ნოემბერს გაგამ გამოუშვა ცოცხალი EP ალბომი, სადაც შესულია ოთხი სიმღერის აუდიო ვერსია რომლებიც გაგამ შეასრულა ცოცხლად მადლიერების დღის სპეციალურ შოუში *A Very Gaga Thanksgiving*. ეს სიმღერებია: "White Christmas", "Orange Colored Sky", "Yoü and I", და "The Edge of Glory". ალბომი გამოვიდა ჩიფრული ფორმტით iTunes Store-ზე მთელი მსოფლიოს მასშტაბით. ალბომმა დაიკავა 56-ე ადგილი ბილბორდ 200-ში და მეცხრე ადგილი ბილბორდის საშობაო ალბომების ჩარტში.

## სქოლიო
## რესურსები ინტერნეტში
*

კატეგორია:2011 წლის სპეციალური სატელევიზიო გადაცემები
კატეგორია:ამერიკული სპეციალური სატელევიზიო გადაცემები
ვალს-ზიცენჰაიმი

**ვალს-ზიცენჰაიმი** () — მუნიციპალიტეტი ავსტრიაში, ზალცბურგის ფედერალურ მხარეში, ზალცბურგ-უმგებუნგის რაიონში. მიუხედავად 12,000-ზე მეტი მაცხოვრებლისა არ აქვს ქალაქის სტატუსი. ის ცნობილია როგორც 'ავსტრიის უდიდესი სოფელი'.  

მდებარეობს ქალაქ ზალცბურგის დასავლეთით, გერმანიის საზღვართან. 2011 წლის მონაცემებით, მისი მოსახლეობა 12 067 ადამიანს შეადგენს. 

## იხილეთ აგრეთვე
*ავსტრიის ქალაქების სია

## რესურსები ინტერნეტში
* Statistik Austria - Bevölkerung zu Jahres- und Quartalsanfang, 2011-01-01.

## სქოლიო
კატეგორია:ავსტრიის ქალაქები
საქაჯიის მღვიმე

**საქაჯიის მღვიმე** — კარსტული მღვიმე საქართველოში, მარტვილის მუნიციპალიტეტში. მდებარეობს ასხის კირქვულ პლატოზე, მდინარე ჩერის აუზში, სოფელ მესამე ბალდის ჩრდილოეთით, ზღვის დონიდან 320 მ სიმაღლეზე. გამომუშავებულია ეოცენურ შრეებრივ კირქვებში. წარმოადგენს 40-45 მ სიგრძის აღმავალ მღვიმეს. შესასვლელის სიმაღლეა — 2 მ, სიგანე — 7 მ. სიღრმეში განიერდება. ქიმიური ნალექებიდან გვხვდება მცირე ზომის სტალაქტიტები, სტალაგმიტები; მექანიკურიდან ლოდები. ჰავა დინამიურია, ზოგადად მშრალი, თუმცა ჩერის ვოკლუზებში წყალდიდობის დროს მღვიმიდან წყალი გამოედინება.

## ლიტერატურა 
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

კატეგორია:სამეგრელო-ზემო სვანეთის მხარის მღვიმეები
ნაპოს მღვიმე

**ნაპოს მღვიმე** — კარსტული მღვიმე საქართველოში, მარტვილის მუნიციპალიტეტში. მდებარეობს ასხის კირქვულ პლატოზე, ტაბაკელის ქედის დასავლეთ ფერდობზე, მდინარე აბაშის აუზში, სოფელ პირველი ბალდის აღმოსავლეთით. ზღვის დონიდან 730 მ სიმაღლეზე. მღვიმე გამომუშავებულია ეოცენურ შრეებიან კირქვებში. წარმოადგენს 10 მეტრის სიგრძის რკალის ფორმის გვირაბს, რომლის შესასვლელის სიმაღლეა — 1,5 მ, ხოლო სიგანე — 2 მ. იგი იკეტება სიფონური ტბით. მექანიკური ნალექებიდან გვხვდება ლოდები. ჰავა სტატიურია. მღვიმიდან გამოდის პატარა ნაკადული. სიფონური ტბის სიღრმე 1,5 მ-ს აღემატება. მღვიმეში ბინადორობენ ობობები, მწერებიდან ლიმონია.

## ლიტერატურა 
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

კატეგორია:სამეგრელო-ზემო სვანეთის მხარის მღვიმეები
ქოს მღვიმე

**ქოს მღვიმე** — კარსტული მღვიმე საქართველოში, ჩხოროწყუს მუნიციპალიტეტში. მდებარეობს მიგარიის მასივზე, მდინარე ხობისწყლის მარცხენა მხარეზე. შეფარდებითი სიმაღლე 10 მ. გამომუშავებულია ცარცულ კირქვებში, გაჩენილია სინკლინურ ნაოჭში. მღვიმეს აქვს დაბალი გვირაბის ფორმა, ცალკეული დარბაზული გაფართოებით. კედლები დაკარსტულია, საერთო სიგრძე — 170 მ. მღვიმური ნალექებიდან გვხვდება კალციტის ბრექჩისებრი ნაზარდები; აგრეთვე ლოდნარი. მღვიმეში გაედინება პატარა ნაკადული. ძნელმისადგომია.

## ლიტერატურა 
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

კატეგორია:სამეგრელო-ზემო სვანეთის მხარის მღვიმეები
წყაროს მღვიმე

**წყაროს მღვიმე** — კარსტული მღვიმე საქართველოში, მარტვილის მუნიციპალიტეტში. მდებარეობს ასხის კირქვულ პლატოზე, მდინარე ჯორწყუს აუზში, სოფელ პირველი ბალდის ჩრდილოეთით 4 კილომეტრზე, ზღვის დონიდან 680 მ სიმაღლეზე. გამომუშავებულია ზედაცარცუილ კირქვებში. წარმოადგენს ვრცელ (ზომები 10X14 მ) დარბაზს. შესასვლელიდან 30-35 მეტრზე მღვიმე აჩენს მკაფიო მუხლს. მღვიმე აღმავალია და 55 მეტრზე ნაპრალით იხშობა. ქიმიური ნალექებიდან გვხვდება ზრდაშეჩერებული სტალაქტიტები, ალაგ-ალაგ სტალაგმიტები და სვეტები, აგრეთვე ტბათა ზედაპირზე გადაკრული კალციტის ფირფიტები; მექანიკურიდან — თიხის ნაფენები და ლოდნარი. ჰავა დინამიურია. მღვიმეში გაედინება ნაკადი, ალაგ-ალაგ შეგუბებულია, წინა ნაწილში აჩენს მცირე ფართობის ტბას.

## ლიტერატურა 
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

კატეგორია:სამეგრელო-ზემო სვანეთის მხარის მღვიმეები